Forest, narodený cca október 2014, sa dlhšie potuloval v okolí útulku, tak je dosť možné, že ho tam niekto vyložil. Hľadal cestu domov, hľadal svojho pána a stále len bežal a bežal. Foresta sa nakoniec podarilo dolapiť, lebo žiaľ ochorel a už nevládal ďalej bežať. Bojoval s babéziózou, ale našťastie vyhral a je pripravený spoznať svoju novú rodinu. Je to energický, nevybúrený, sebavedomý mládenec a tak mu hľadáme aktívnu, skúsenú rodinu, ktorá bude mať zmysel pre jeho jedinečný humor (kradne všetko, čo nie je priklincované, ale zásadne topánky). V spoločnosti iných psíkov je ako raketa a to sa nie každému chlpáčovi páči, ale nevyvoláva žiadne zbytočné konflikty. Forest bude potrebovať trocha ešte vychovať a stanoviť možno trocha prísnejšie hranice, ale bude z neho úžasný rodinný parťák, pri ktorom sa zaručene nikdy nebudete nudiť. Vodítko ovláda bez problémov, krásne venčí človeka. Je to klasický milý, dôverčivý, spoločenský labrador, s energiou dvoch labradorov. Ideálne by sa mu bývalo pri rodinnom dome, ale výhradne ako člen rodiny a nie okrasa na záhrade. Forest je naozaj dosť energický, takže ho bude treba pravidelne zamestnať a zabezpečiť mu aktivity, aby sa nezačal nudiť a nevymýšľal si vlastné zábavky. Na svoju druhú šancu čaká od októbra 2020. Forest je odčervený, očkovaný, čipovaný, kastrovaný.
V prípade záujmu o adopciu píšte na email@example.com, alebo správu na Facebook OZ Dog Azyl.
Nastavenia cookies na tejto webovej stránke sú nastavené na "Povoliť cookies" vám prehliadanie možné skúsenosti. Ak budete pokračovať na používanie tejto webovej stránky bez zmeny nastavenia cookies alebo kliknite na tlačidlo "Prijať" nižšie potom dávate súhlas k tomu.